Document ID: 32009R0611

KOMISIJAS REGULA (EK) Nr. 611/2009
(2009. gada 10. jūlijs),
ar ko tiek izdarīti labojumi Regulā (EK) Nr. 1276/2008 par pārraudzību, eksporta laikā fiziski pārbaudot tos lauksaimniecības produktus, par kuriem pienākas kompensācijas vai citas summas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 170. panta c) punktu un 194. panta a) punktu saistībā ar 4. pantu,
tā kā:
(1)
Saskaņā ar korelācijas tabulu IX pielikumā Komisijas Regulā (EK) Nr. 1276/2008 (2) šīs regulas 11. panta 5. punkts un II pielikums attiecīgi ir atbilstīgs 3. panta 2. punktam un 1. pantam Komisijas 1994. gada 20. decembra Regulā (EK) Nr. 3122/94, ar ko nosaka kritērijus riska analīzei attiecībā uz lauksaimniecības produktiem, kas saņem kompensācijas (3). Konkrēti, Regulas (EK) Nr. 1276/2008 11. panta 5. punkta a) apakšpunkts atbilst Regulas (EK) Nr. 3122/94 3. panta 2. punkta pirmajam ievilkumam. Tomēr Regulas (EK) Nr. 3122/94 3. panta 2. punkta pirmais ievilkums attiecas uz kritērijiem, kas izklāstīti šīs regulas 1. panta pilnīgajā otrajā daļā, bet Regulas (EK) Nr. 1276/2008 11. panta 5. punkta a) apakšpunktā minēti tikai tie kritēriji, kuri norādīti minētās regulas II pielikuma 1. punktā.
(2)
Tā kā paziņojumā par riska analīzi jāiekļauj visi attiecīgie riska elementi, kā jau tas ir izklāstīts Regulā (EK) Nr. 3122/94, atbilstīgi jālabo tas, ka jāņem vērā tikai Regulas (EK) Nr. 1276/2008 II pielikuma 1. punkts, kā norādīts šīs pašas regulas 11. panta 5. punkta a) apakšpunktā.
(3)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1276/2008 11. panta 5. punkta a) apakšpunktu aizstāj ar šādu apakšpunktu:
“a)
veiktos pasākumus, to skaitā norādījumus valsts struktūrvienībām, lai piemērotu atlases sistēmu, pamatojoties uz riska analīzi, ņemot vērā II pielikumā minētos kritērijus;”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 10. jūlijā

Labels: 3
6